Hoe weet jy of jy 'n gehoorprobleem het? | Parys Gazette
Hoe weet jy of jy 'n gehoorprobleem het?
Gehoorverlies is 'n algemene probleem wat saam met die ouderdom kom. Omtrent die helfte van alle persone bo 75 sukkel met gehoorverlies. Gehoorverlies het dramatiese gevolge op die lewe van die bejaarde en dra dikwels by tot eensaamheid. Ongelukkig is gehoorapparate soms baie duur en het bejaardes nie die fondse om dit te bekostig…
Gehoorverlies veroorsaak dat bejaardes nie meer goed kan reageer teenoor waarskuwings, fone wat lui, deurklokkies asook rook alarms nie. Hulle kan ook nie meer lekker gesels met familie en vriende nie, wat hul baie geïsoleerd en eensaam laat voel. Ouderdomsverwante gehoorverlies vind ook meestal in beide ore plaas, wat veroorsaak dat bejaardes dit nie eers altyd besef dat hul stelselmatig al hoe minder kan hoor nie.